Wikipedia: Onderwyser, verdubbel jou salaris! | Maroela Media
Covid-19: Aardklop gaan voort
Keuse van nuwe hoof by Transnet ‘bisar’
Nuwe ondersoeker in Fochville-molesteringsaak
Onderwysers kan met hulle kundigheid en ervaring inligting in Afrikaans aan skoliere beskikbaar stel.
Die onderwyser wat tussen 11 Desember 2018 en 31 Maart 2019 die meeste artikels op die Afrikaanse Wikipedia gepubliseer het, staan die kans om sy of haar salaris vir een maand te verdubbel, en boonop as die Wiki-Onnie gekroon te word!
Dié video wys jou hoe om te werk te gaan om ŉ artikel op Wikipedia te publiseer. Onthou om die vorm te voltooi as jy vir die prysgeld in aanmerking wil kom. Stuur enige navrae per e-pos aan [email protected].
Slegs een wenner sal aangewys word.
Die inskrywingsvorm onderaan die artikel moet volledig ingevul wees.
Gehalte en lengte van artikels moet op aanvaarbare Wikipedia-standaard wees. Besoek die portaal vir nuwelinge en bestudeer die wenke vir die skryf van ‘n goeie artikel.
Die wenner moet sy of haar maandelikse salarisstrokie aan Maroela Media stuur en ons sal jou salaris verdubbel tot en met ŉ maksimum van R25 000 wat in jou persoonlike bankrekening gedeponeer sal word.
Die prysgeld sal binne tien dae nadat die wenner bekend gemaak is, uitbetaal word.
Slegs volwaardige artikels met genoegsame woorde, verwysings, opskrifte en prente sal aanvaar word.
Slegs geregistreerde onderwysers met ŉ SACE-nommer kan in aanmerking kom vir die prysgeld.
Die beslissing van die organiseerders oor watter onderwyser die meeste artikels gepubliseer het, is finaal. Geen verdere korrespondensie sal hieroor gevoer word nie.
Slegs artikels wat tussen 11 Desember 2018 en 31 Maart 2019 in Afrikaans deur die betrokke persoon op Wikipedia gepubliseer is, sal in aanmerking kom vir die prysgeld.
ŉ Minimum van 20 artikels moet deur die deelnemer gepubliseer word in die tydperk tussen 11 Desember en 31 Maart 2019 om in aanmerking te kom vir die prysgeld.
Indien geen persoon die minimum getal artikels haal nie, kan die sperdatum van die kompetisie aangeskuif word. Dié besluit berus by die organiseerders en geen verdere korrespondensie sal daaroor gevoer word nie.
Deel van: Digitaal, Kompetisies
My oorlede vader het as onderwyser geniet om die volgende te vertel: Die onderwyser gaan kry sy maand se geldjie by die bank en staan voor die kassier eers die note en tel. Kort-kort lek hy sy vinger en tel verder. Die kassier kan dit nie langer verduur en sê: ‘Meester, druk jou vinger op hierdie ‘pad’ want jy weet nie waar hierdie note vandaan kom en is besaai met kieme’. Onderwyser antwoord hom doodluiters: ‘Selfs ‘n kiem kan nie op ‘n onderwyser se salaris leef’ en die onnie tel verder.